Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 509/12/5502	Čadca, 26.7.2012
EEČ : 2-37-136-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Čadca
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
Ako otec maloletého syna XXXXX, nar. XXXXX, ktorý je vo výchove a starostlivosti u svojej matky XXXXX, trvale bytom XXXXX, okres Čadca, úmyselne riadne na toto dieťa neplatil výživné v dobe od 01.02.2012 do 26. júla 2012. K vyživovacej povinnosti bol aj zaviazaný právoplatným rozsudkom Okresného súdu Čadca pod sp. zn. 16P/30/2010 zo dňa 16.04.2010, a to prispievať mesačne sumou 100,- €, a to vždy do 30. dňa mesiaca, ktorý predchádza mesiacu, na ktorý sa výživné poskytuje k rukám matky dieťaťa XXXXX. Obvinený za uvedené obdobie mal na výživnom zaplatiť 600,- €, zaplatil 600,- € a teda za uvedené obdobie na výživnom k rukám XXXXX nedlhuje žiadne peniaze.
lebo zanikla trestnosť činu.
Odôvodnenie:
Uznesením povereného príslušníka Obvodného oddelenia Policajného zboru XXXXX zo dňa 02.06.2012 pod sp. zn. ČVS:ORP-620/TU-CA-2012 bolo podľa § 199 odsek 1 Trestného poriadku začaté trestné stíhanie a súčasne podľa § 206 odsek 1 Trestného poriadku vznesené obvinenie XXXXX, nar. XXXXX,  trvale bytom XXXXX - XXXXX, okres Čadca pre prečin zanedbania povinnej výživy podľa § 207 odsek 1 Trestného zákona, na tom skutkovom základe, ako je uvedené vo výrokovej časti predmetného uznesenia.

Dňa 23. júla 2012 poverený príslušník Obvodného oddelenia Policajného zboru XXXXX predložil prokuratúre spisový materiál pod sp. zn. ČVS:ORP-620/TU-CA-2012 spolu s návrhom na zastavenie trestného stíhania podľa § 215 odsek 1 písm. h) Trestného poriadku. 

Preskúmaním uvedeného spisového materiálu bolo zistené, že uvedený návrh je dôvodný. 

Dňa 04.05.2012 na Obvodnom oddelení Policajného zboru XXXXX podala trestné oznámenie XXXXX, nar. XXXXX, trvale bytom XXXXX, okres Čadca, na bývalého druha XXXXX, nar. XXXXX, trvale bytom XXXXX - XXXXX, okres Čadca, s ktorým má syna XXXXX, nar. XXXXX, ktorý si neplnil vyživovaciu povinnosť, ktorá mu bola určená právoplatným rozsudkom Okresného súdu Čadca pod sp. zn. 16P/30/2010 zo dňa 16.04.201, ktorým mu bolo určené platiť výživné na maloletého syna XXXXX v sume 100,- € mesačne k jej rukám vždy do 30. dňa v mesiaci vopred. Svoju vyživovaciu povinnosť si XXXXX riadne neplnil od 01.02.2012 a ku dňu podania trestného oznámenia na výživnom dlhoval 300,- €. 

  Ako svedok - poškodená dňa 04.07.2012 na polícii vypovedala a uviedla,  jej bývalý druh XXXXX, nar. XXXXX, trvale bytom XXXXX - XXXXX, okres Čadca, ako otec maloletého syna XXXXX, nar. XXXXX jej neprispieval na jeho výživu tak, ako mu bolo určené právoplatným rozsudkom Okresného súdu Čadca pod sp. zn. 16P/30/2010 zo dňa 16.04.2010 a to prispievať sumou po 100,- € mesačne vždy do 30-tého dňa mesiaca, ktorý predchádza mesiacu, na ktorý sa výživné poskytuje k jej rukám. Svoju vyživovaciu povinnosť si neplnil od mesiaca februára roku 2012. Ďalej k veci uviedla, že jej bývalý druh XXXXX jej osobne vyplatil výživné a to za mesiac február 2012, marec 2012, apríl 2012, máj 2012, jún 2012 a teda zameškané výživné na maloletého XXXXX v plnej výške uhradil a v súčasnosti nedlhuje žiadne výživné. Zároveň do spisového materiálu priložila fotokópiu dokladu o prevzatí výživného od svojho bývalého druha XXXXX.

 V spise sa nachádzajú aj fotokópie poštových poukážok zo dňa 20.12.2011 na sumu 100,- € a zo dňa 03.01.2012 na sumu 100,- €.
       
 Obvinený teda za obdobie, ktoré bolo predmetom stíhania, výživné v plnej výške uhradil, čím využil ustanovenie § 86 písm. a) Trestného zákona o účinnej ľútosti.

 Podľa ustanovenia § 215 ods. 1 písm. h) Trestného poriadku prokurátor zastaví trestné stíhanie ak zanikla trestnosť činu.        

 Podľa ustanovenia § 86 písm. a) Trestného zákona trestnosť trestného činu zaniká aj vtedy ak ide o trestný čin zanedbania povinnej výživy podľa  § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr než sa súd odobral na záverečnú poradu.

Prečinu zanedbania povinnej výživy podľa § 207 odsek 1 Trestného zákona sa dopustí ten, kto najmenej tri mesiace v období dvoch rokov úmyselne neplnil zákonnú povinnosť vyživovať iného. 

            Vzhľadom k tomu, že obvinený XXXXX výživné, ktoré bolo predmetom stíhania v plnej výške uhradil, rozhodla som preto tak, ako je vo výroku tohto uznesenia uvedené a v zmysle § 215 ods. 1 písm. h) Trestného poriadku zastavila som trestné stíhanie proti obvinenému XXXXX pre prečin zanedbania povinnej výživy podľa § 207 odsek 1 Trestného zákona.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Lašová
prokurátorka